FI
29.9.2023
Euroopan unionin virallinen lehti
L 242/541
Yleistä
1.
panee tyytyväisenä merkille, että tilintarkastustuomioistuin katsoo kertomuksessaan yhteisyrityksen tilinpäätöksestä varainhoitovuodelta 2021, että tilinpäätös antaa kaikilta olennaisilta osiltaan oikeat ja riittävät tiedot yhteisyrityksen taloudellisesta asemasta 31. joulukuuta 2021 sekä sen toimien tuloksista, rahavirroista ja nettovarallisuuden muutoksista varainhoitovuodelta 2021 yhteisyrityksen varainhoitosääntöjen ja komission tilinpitäjän vahvistamien kirjanpitosääntöjen mukaisesti; korostaa lisäksi, että varainhoitovuodelta 2021 annetun tilinpäätöksen perustana olevat toimet olivat olennaisilta osiltaan lailliset ja asianmukaiset (sääntöjenmukaiset);
2.
pitää kuitenkin valitettavana tilintarkastustuomioistuimen kertomuksessa esitettyä huomiota, jonka mukaan yhteisyrityksen varainhoitovuoden 2021 tilinpäätöksessä esitetään yhteisyrityksen arvio kokonaiskuluista, jotka sille aiheutuvat ITER-hankkeeseen liittyvien toimitusvelvoitteiden saattamisesta päätökseen ja jotka on arvioitu 18,3 miljardiksi euroksi (vuoden 2021 hintoina), ja sitä, että tätä arviota ja riskialtistumaa koskevien keskeisten oletusten muuttuminen voi johtaa siihen, että ITER-hankkeen kulut kasvavat merkittävästi ja/tai hankkeen täytäntöönpano edelleen viivästyy;
3.
toteaa, että Horisontti Eurooppa -puiteohjelmassa asetetaan yhteisyritykselle kunnianhimoisia tavoitteita, jotka voidaan saavuttaa vain, jos suunnitellaan ja toteutetaan tehokkaita ratkaisuja, joilla puututaan sisäisen valvonnan järjestelmien puutteisiin ja valmistaudutaan tuleviin haasteisiin, jotka johtuvat lisääntyneistä vastuista esimerkiksi henkilöstöhallinnossa ja suunnittelussa; huomauttaa tässä yhteydessä, että erityisen monimutkaiset ja vaivalloiset laskenta- ja raportointivaatimukset muodostavat merkittävän virheriskin, ja kehottaa siksi selvittämään mahdollisuuksia yksinkertaistamiseen aina kun se on mahdollista ja nykyisen oikeudellisen kehyksen mukaista;
4.
panee huolestuneena merkille, että on olemassa riski siitä, että ITER-hanke viivästyy entisestään ja sen kustannukset kasvavat, koska Venäjä on ITER-organisaation jäsen, jolla on velvollisuus toimittaa ITERin kokoonpanopaikalle Cadaracheen (Ranska) useita ITER-hankkeiden komponentteja ja suorittaa vuotuisia rahoitusosuuksia ITERorganisaatiolle,
5.
panee merkille, että yhteisyritys pitää yllä arviota kokonaiskuluista, jotka sille aiheutuvat ITER-hankkeeseen liittyvien toimitusvelvoitteiden täyttämisestä (niin sanottu lopullinen kuluarvio, Estimate at Completion, EaC), ja arvioon sisältyvät rakennus- ja käyttövaiheen kulut vuoteen 2035 saakka sekä käytöstäpoisto- ja deaktivointivaiheen kulut vuoteen 2042 saakka; panee lisäksi merkille, että yhteisyritys arvioi vuoden 2021 lopussa näiden kokonaiskulujen määräksi 18,3 miljardia euroa (vuoden 2021 hinnoin), johon sisältyvät vuoden 2021 loppuun mennessä suoritettujen maksujen yhteismäärä (8,3 miljardia euroa) sekä arvio tulevista maksuista (10 miljardia euroa vuoden 2021 hinnoin);
6.
huomauttaa, että muutokset tätä arviota sekä riskialtistumaa koskevissa keskeisissä oletuksissa voivat kuitenkin johtaa siihen, että kulut entisestään kasvavat ja hanke edelleen viivästyy, ja katsoo tilintarkastustuomioistuimen kertomuksen perusteella, että vuoden 2021 osalta olisi kiinnitettävä erityistä huomiota tapahtumiin, joilla voi olla merkittävä vaikutus lopulliseen kuluarvioon; huomauttaa lisäksi, että näihin keskeisiin oletuksiin sisältyy ITER-hankkeen uusi perusura, joka suunnitelmien mukaan valmistuu vuoden 2023 ensimmäisellä neljänneksellä, komponenttien myöhäinen toimitus, Venäjää koskevat pakotteet, Ranskan ydinturvallisuusviranomaisen meneillään oleva hyväksyntä­ menettely, joka koskee tokamak-säiliön komponenttien kokoonpanoa, ja Hot Cell Complexin kuluarvion odotettu tarkistaminen; korostaa, että jos toimituksessa ilmenee ongelmia, jotka johtavat hankkeen jatkamisen kannalta keskeisten komponenttien puuttumiseen, olisi tutkittava vaihtoehtoisia toimitusvirtoja;
7.
palauttaa mieliin, että ITERin on määrä toteuttaa ensimmäinen virallinen käyttötestaus vuonna 2025 ja saavuttaa täysi fuusioteho vuoteen 2035 mennessä; panee kuitenkin merkille, että tämä perusura hyväksyttiin vuonna 2016 ja että sen jälkeen viivästykset rakentamisessa ja valmistuksessa sekä covid-19-pandemia ovat tehneet vuoden 2025 määräajasta entistä epätodennäköisemmän; korostaa lisäksi, että tilintarkastustuomioistuimen kertomuksen mukaan on olemassa lisäviivästysriski, joka johtuu erilaisten rakentamiseen liittyvien ongelmien yhdistelmästä, kuten teräskammion, jossa fuusiokokeet suoritetaan, tyhjiöastiasektoreiden hitsaamisen ongelmista ja korroosioongelmasta, joka aiheuttaa 2,2 millimetrin syvyisiä säröjä lämpösuojalevyihin kaikissa jäähdytysputkissa, joita komponenttipintaan on hitsattu yhteensä 23 kilometriä; toteaa, että koska jäähdytysputkien säröongelma voi olla systeeminen ja vaikuttaa kaikkiin tokamakin lämpösuojakomponentteihin, ITERin uusi johto on aktivoinut tokamakin lämpösuojapaneeleita ja tyhjöastiasektoreita koskevan korjausstrategian;